
  Nr. 238/11050/17.12.2025



R E F E R A T   D E   A P R O B A R E
privind  rectificarea bugetului de venituri şi cheltuieli  pe
 anul 2025 al  S.C.  TERMICA BRAD S.A.


Prin  adresa nr. 4290/10.12.2025, înregistrată la Primăria Municipiului Brad sub nr. 52271/10.12.2025, S.C. TERMICA BRAD S.A. a solicitat rectificarea bugetului de venituri şi cheltuieli pe anul 2025, în sensul modificării Anexelor nr. 1, nr. 2 și, respectiv, nr. 4, după cum urmează:
           Anexa nr. 1 se modifică, astfel:
[bookmark: _Hlk216857665]Veniturile totale din Bugetul de venituri și cheltuieli pe anul 2025 al S.C.  TERMICA BRAD S.A., vor rămâne la valoarea de 20.414  mii lei.
            Cheltuielile totale din Bugetul de venituri și cheltuieli pe anul 2025 al S.C.  TERMICA BRAD S.A., se majorează cu suma de 4 mii lei și se stabilesc la suma de 20.284 mii lei.
Anexa nr.2 se modifică, astfel:
     - cheltuielile cu pregătirea profesională ( rd.71) se majorează de la 1 mii lei, la 4 mii lei;
     - cheltuielile cu asigurarea și paza  (rd.69) se diminuează de la 5 mii lei, la 2 mii lei;
     - cheltuielile cu salariile de bază (rd.88) se majorează de la 3119 mii lei, la 3522 mii lei;
     - cheltuielile cu sporul de noapte și plata din zilele libere, concediu de odihnă neefectuat (rd. 89), se majorează de la  295 mii lei, la 407 mii lei;
    - cheltuielile cu tichetele de masă se diminuează de la 487 mii lei, la 454 mii lei;
   - la rândul 97 sunt declarate sumele reprezentând participarea salariaților la profitul obținut în anul precedent în sumă de 72 mii lei;
    - alte cheltuieli conform C.C.M. (rd.98) se diminuează de la 5 mii lei, la 1 mii lei;
    - cheltuielile cu materiile prime (rd. 32) se diminuează de la 12.028 mii lei, la 11.415 mii lei;
     -  la rândul 112, cheltuielile cu contribuțiile angajatorului se majorează de la 95 mii lei, la 162 mii lei;
      - cheltuielile aferente contractului de mandat și a altor organe de conducere și control, comisii și comitete (rd. 103), nu se modifică.
Anexa nr. 4 se modifică, în sensul transferării în anul N+1 (2026) a grupului electrogen și a remorcii înmatriculabile.
În contextul celor de mai sus, am inițiat prezentul proiect de hotărâre  prin care am propus rectificarea bugetului de venituri și cheltuieli al S.C. TERMICA BRAD S.A. pe anul 2025 și îl supun spre dezbatere și aprobare plenului Consiliului Local al Municipiului Brad în forma prezentată.



Invoc în susţinerea propunerii mele  prevederile art. 4 alin.1 lit. c şi ale art. 6 alin. 3 din O.G nr. 26/2013 privind întărirea disciplinei financiare la nivelul unor operatori economici la care statul sau unităţile administrativ teritoriale sunt acţionari unici ori majoritari sau deţin direct sau indirect o participaţie majoritară, cu modificările şi completările ulterioare, ale Legii nr. 82/1991 a contabilității, republicată, cu modificările și completările ulterioare precum și ale Ordinului MFP nr. 3.818/2019  privind aprobarea formatului şi structurii bugetului de venituri şi cheltuieli, al operatorilor economici precum şi a anexelor de fundamentare a acestuia.


P R I M A R
Florin CAZACU



        
